smcproject/ml-wiki-sentences huggingface dataset:
ഇതിനെ തുടർന്ന് പാത്രിയർക്കീസ് ദിവന്നാസിയോസിനെ മുടക്കുകയും അദ്ദേഹം സ്ഥാനഭൃഷ്ടനായി പ്രഖ്യാപിച്ച് പകരം കൊച്ചുപറമ്പിൽ മാർ കൂറിലോസിനെ മലങ്കര മെത്രാപ്പോലീത്തയായി നിയമിക്കുകയും ചെയ്തു.
അന്ന് ആരംഭിച്ച അധികാര തർക്കം ഇന്നും നിലനിൽക്കുന്നു.
ഈ തർക്കത്തിൽ പാത്രിയർക്കീസ് ബാവയെ അനുകൂലിച്ചവരെ ബാവാ കക്ഷി എന്നും വട്ടശ്ശേരിൽ മാർ ദീവന്നാസ്യോസ് മെത്രാപ്പൊലീത്തയെ അനുകൂലിച്ചവരെ മെത്രാൻ കക്ഷി എന്നും വിളിച്ചു വന്നു.
ഇവരിൽ ബാവ കക്ഷി മലങ്കര യാക്കോബായ സുറിയാനി ഓർത്തഡോക്സ് സഭയായും മെത്രാൻ കക്ഷി മലങ്കര ഓർത്തഡോക്സ് സുറിയാനി സഭയായും പരിണമിച്ചു.
സമാധാന കാലഘട്ടം പാത്രിയാർക്കീസ് ഇഗ്നാത്തിയോസ് യാക്കൂബ് 3ാമനും നവാഭിഷിക്തനായ കാതോലിക്കോസ് ബസേലിയോസ്‌ ഔഗേൻ 1ാമനും
1958 മുതൽ സഭയിലെ ഇരുവിഭാഗങ്ങളും തമ്മിൽ പരസ്പരസ്വീകരണം നടക്കുകയും അതിന്റെ ഭാഗമായി ബാവാ കക്ഷിയും മെത്രാൻ കക്ഷിയും ലയിക്കുകയും ചെയ്തു.
മെത്രാൻ കക്ഷിക്കാർ അന്ത്യോഖ്യൻ സുറിയാനി ഓർത്തഡോക്സ്  പാത്രിയർക്കീസിനെ ആത്മീയ പരമാധ്യക്ഷനായി അംഗീകരിക്കുകയും പകരമായി  ബാവാ കക്ഷിക്കാർ മെത്രാൻ കക്ഷി കാതോലിക്ക ബസ്സേലിയോസ് ഗീവർഗീസ് 2ാമനെ ഐക്യ മലങ്കര സഭയുടെ നേതാവായി അംഗീകരിക്കുകയും ചെയ്തു.
1964ൽ ഗീവർഗീസ് 2ാമന്റെ മരണശേഷം അന്നത്തെ പാത്രിയർക്കീസായ ഇഗ്നാത്തിയോസ് യാക്കൂബ് 3ാമൻ കേരളത്തിൽ എത്തിച്ചേർന്ന് പുതിയ കാതോലിക്കയെ  തിരഞ്ഞെടുക്കാൻ സഭയുടെ സുന്നഹദോസിന് അദ്ധ്യക്ഷത വഹിക്കുകയും      പുതിയ കാതോലിക്കയെ തിരഞ്ഞെടുക്കുകയും ചെയ്തു.
കണ്ടനാട് ഭദ്രാസനത്തിന്റെ മോർ തീമോത്തിയോസ് ഔഗേൻ മെത്രാപ്പൊലീത്തയായിരുന്നു ഈ സ്ഥാനത്തേക്ക് തെരഞ്ഞെടുക്കപ്പെട്ടത്.
പുതിയ കാതോലിക്കയുടെ സ്ഥാനാരോഹണം പാത്രിയർക്കീസിന്റെ കാർമികത്വത്തിൽ നടന്നു.
പ്രസ്തുത ചടങ്ങിൽ വെച്ച് പാത്രിയർക്കീസിനോട് വിധേയത്വം ഏറ്റുപറഞ്ഞ് ബസേലിയോസ് ഔഗേൻ 1ാമൻ എന്ന പേരിൽ അദ്ദേഹം കാതോലിക്കാ സ്ഥാനമേറ്റു.
ഈ സംഭവവികാസങ്ങൾ പൊതുസമൂഹത്തിലും സഭയിലെ സാധാരണ വിശ്വാസികളുടെ ഇടയിലും സഭയിലെ ഐക്യത്തെക്കുറിച്ച് ശുഭപ്രതീക്ഷ നൽകിയെങ്കിലും അണിയറയിൽ വിഭാഗീയ നീക്കങ്ങൾ സജീവമായിരുന്നു.
പാത്രിയർക്കീസ് കക്ഷിക്കാരനായിരുന്ന ഔഗേൻ 1ാമൻ അധികം വൈകാതെ പാത്രിയർക്കീസുമായി തർക്കത്തിലായി.
പാത്രിയർക്കീസ് യാക്കൂബ് 3ാമൻ ഏകപക്ഷീയമായി സഭയിൽ ഇടപെടലുകൾ നടത്താൻ ശ്രമിച്ചതും വിഭാഗീയത വഷളാക്കി.
രണ്ടാം പിളർപ്പ്
1975ൽ തർക്കം വീണ്ടും മൂർച്ഛിക്കുകയും കാതോലിക്കായെ പാത്രിയർക്കീസ് മുടക്കുകയും ചെയ്തു.
പാത്രിയർക്കീസും കാതോലിക്കയും തമ്മിലുള്ള മൂപ്പിളമത്തർക്കം, അധികാരത്തർക്കം, മാർത്തോമായുടെ സിംഹാസനം തുടങ്ങിയ വിഷയങ്ങൾ ആയിരുന്നു ഇതിൻറെ പരസ്യമായ കാരണങ്ങൾ.
അന്ന് നിലവിൽ ഉണ്ടായിരുന്ന ഔഗേൻ 1ാമൻ കാതോലിക്കയ്ക്ക് ബദലായി പാത്രിയാർക്കീസ് കക്ഷിക്കാർ പുതിയ കാതോലിക്കയെ തെരഞ്ഞെടുക്കുകയും ചെയ്തു.
കണ്ടനാട് ഭദ്രാസനാധിപൻ പൌലോസ് മോർ ഫീലക്സീനോസ് മെത്രാപ്പൊലീത്തയായിരുന്നു ഈ സ്ഥാനത്തേക്ക് പാത്രിയർക്കീസിനാൽ വാഴിക്കപ്പെട്ടത്.
അതേ സമയം പിളർപ്പിനു മുൻപ് കാതോലിക്കയായിരുന്നു ഔഗേൻ 1ാമൻ ഈ മുടക്ക് അംഗീകരിക്കാവുന്നതല്ലെന്ന് വാദിക്കുകയും ഓർത്തഡോക്സ് വിഭാഗത്തിന്റെ കാതോലിക്കയായി തുടരുകയും ചെയ്തു.
അങ്ങനെ വീണ്ടും സഭയിൽ പിളർപ്പ് സംഭവിക്കുകയും ഒപ്പം തന്നെ രണ്ട് കാതോലിക്കമാരുടെ പരമ്പര മലങ്കര സഭയിൽ ഉടലെടുക്കുകയും ചെയ്തു.
അവലംബം ↑ http://www.mathrubhumi.com/story.php?id=541786%5Bപ്രവർത്തിക്കാത്ത+കണ്ണി%5D 1 2 3 4
മുഹമ്മദ് ഹമീദുല്ല ഇംഗ്ലീഷ് വിലാസം https://ml.wikipedia.org/wiki/Muhammad_Hamidullah This article does not cite any sources .
Find sources: "മുഹമ്മദ് ഹമീദുല്ല" – news · newspapers · books · scholar · JSTOR ( Learn how and when to remove this message )
മുഹമ്മദ് ഹമീദുല്ല ( Urdu : محمد حمیداللہ ), (February 9, 1908 – December 17, 2002)ഇസ്‌ലാമിക പണ്ഡിതൻ, ഗ്രന്ഥകർത്താവ്, ബഹുഭാഷാ പണ്ഡിതൻ.
ഫ്രഞ്ച് ഭാഷയിലെ ആദ്യത്തെ ഖുർആൻ പരിഭാഷകൻ.
1932 ൽ ജർമ്മനിയിലെ ബോൺ യൂണിവേഴ്സ്റ്റിയിൽ നിന്ന് ഡോക്ടറേറ്റ് നേടി. 'ഇസ്‌ലാമിലെ അന്താരാഷ്ട്ര നിയമങ്ങൾ' എന്നതായിരുന്നു വിഷയം.1933 ൽ പാരീസിലെ ഡോർബോൺ യൂണിവേഴ്‌സിറ്റിയിൽ നിന്ന് പ്രവാചക കാലഘട്ടത്തിലെ നയതന്ത്രം എന്ന വിഷയത്തിൽ മറ്റൊരു ഡോക്ടറേറ്റ് ലഭിച്ചു.
പിന്നീട് ഉസ്മാനിയ്യ യൂണിവേഴ്‌സിറ്റിയിൽ അധ്യാപകനായി ജോലി ചെയ്തു.
1908 ഫെബ്രുവരി 19 ന് ഹൈദരാബാദിൽ ജനനം.
പ്രാഥമിക പഠനത്തിന് ശേഷം ഹൈദരാബാദിലെ ഉസ്മാനിയ്യ യൂണിവേഴ്‌സിറ്റിയിൽ നിന്ന് എം.എയും എം.എ.ബിയും എടുത്തു.
ഹൈദരാബാദിന്റെ പതനത്തെ തുടർന്ന് അദ്ദേഹം ഉപരിപഠനാർഥം യൂറോപ്പിലേക്ക് പോയി.
അതിന് ശേഷം ഇക്കഴിഞ്ഞ അറുപത്തിരണ്ട് വർഷം കഴിച്ചു കൂട്ടിയത് ജർമ്മനിയിലും ഫ്രാൻസിലുമാണ്.
പക്ഷെ, പാശ്ചാത്യ സംസ്‌കാരം അദ്ദേഹത്തിന്റെ ജീവിത രീതിയെയോ ചിന്തകളെയോ ലവലോശം സ്വാധീനിച്ചിട്ടില്ല.
ഡോ. ഹമീദുല്ലയുടെ ഏറ്റവും വലിയ സംഭാവനകളിലൊന്ന് ഫ്രഞ്ച് ഭാഷയിലെ ഖുർആൻ പരിഭാഷയും വ്യാഖ്യാനവും.
ഫ്രഞ്ചിൽ തന്നെ രണ്ട് വാള്യങ്ങളുള്ള പ്രവാചക ചരിത്രവും പ്രസിദ്ധീകരിച്ചിട്ടുണ്ട്.
പ്രവാചകന്റെ യുദ്ധഭൂമികൾ, പ്രവാചക കാലഘട്ടത്തിലെ ഭരണരീതി, പ്രവാചകന്റെ രാഷ്ട്രീയജീവിതം, ഇസ്‌ലാമിലെ നിയമ വ്യവസ്ഥയുടെ അടിസ്ഥാനങ്ങൾ, ഇമാം അബൂഹനീഫയുടെ ഇസ്‌ലാമിക നിയമ ക്രോഡീകരണം, പ്രവാചക കാലഘട്ടത്തിലെ ഇസ്‌ലാമിക വിദ്യഭ്യാസരീതിയുള്ള വ്യതിരിക്തമായ പഠനങ്ങളായിരുന്നു അദ്ദേഹത്തിന്റേത്.
ടിപ്പു സുൽത്താനും ഉറുദു ഭാഷയുടെ അഭിവൃദ്ധിയും, അമ്മാൻ- മസ്‌കത്ത് സ്വൽത്വനതുകൾ തുടങ്ങി അനേകം ചരിത്ര ഭാഷാ സാഹിത്യ മേഖലയുമായി ബന്ധപ്പെട്ട കൃതികളും അദ്ദേഹത്തിനുണ്ട്.
ബഹുഭാഷ പണ്ഡിതൻ കൂയിയാണ് അദ്ദേഹം.
ഉറുദു, പാർസി, അറബി, ഇംഗ്ലീഷ്, ഫ്രഞ്ച്, ജർമ്മൻ, ടർക്കിഷ്, ഇറ്റാലിയൻ തുടങ്ങി എട്ട് ഭാഷകളിൽ അദ്ദേഹത്തിന്റെ സംഭാവനയുണ്ട്.
ദീർഘകാലം ഫ്രഞ്ച് മാസികയായ ഫ്രാൻസ് ഇസ്‌ലാമിന്റെ ഡയറക്ടറായിരുന്നു.
ഹദീസ് വിജ്ഞാനശാഖക്ക് ശ്രദ്ധേയമായ സംഭാവന നൽകിയിട്ടുണ്ട്.
സ്വഹാബികളുടെ കാലത്തു തന്നെ ക്രോഡീകരിക്കപ്പെട്ട ഹദീസിന്റെ ഏറ്റവും പഴയ സമാഹാരമെന്നറിയപ്പെടുന്ന ഹമ്മാദ് ബ്‌നു മുനബ്ബഹിന്റെ ഏട് കണ്ടെത്തുകയും അത് പുനക്രോഡീകരിച്ച് പ്രസിദ്ധീകരിക്കുകയും ചെയ്തത് അദ്ദേഹമാണ്.
കൂടാതെ 120 ഭാഷകളിലുള്ള ഖുർആൻ പരിഭാഷകളുടെ ഒരു ഗ്രന്ഥസൂചി(bibliography) അദ്ദേഹം പുറത്തിറക്കിയിട്ടുണ്ട്.
ഫാതിഹയുടെ ഇത്രയും ഭാഷകളിലെ വിവർത്തനവും ഇതിൽ ചേർത്തിട്ടുണ്ട്.
തെളിവുകൾ നിരത്തിവെച്ചു കൊണ്ട് ഗഹനവും നിഷ്പക്ഷവുമായ പഠനമാണ് ഓരോ രചനയും.
തന്റെ വാദങ്ങളെ സമർഥിക്കുവാൻ എതിർ ആശയങ്ങളെ വികലമാക്കി അവതരിപ്പിക്കുന്ന ശൈലി അദ്ദേഹത്തിനില്ല.
ഇസ്‌ലാം ലഘുപരിചയം എന്ന ഗ്രന്ഥം മലയാളത്തിൽ പുറത്തിയിക്കിട്ടുണ്ട്.
2002 ഡിസംബർ 17 ന് ഫ്രോറിഡയിൽ അന്തരിച്ചു.
ബജ്‌റാം ബെഗാജ്
ബജ്‌റാം ബെഗാജ് (ജനനം: 1967 മാർച്ച് 20) ഒരു അൽബേനിയൻ രാഷ്ട്രീയക്കാരനും സൈനിക ഉദ്യോഗസ്ഥനും 2022 മുതൽ അൽബേനിയയുടെ പ്രസിഡന്റ് പദം കയ്യാളുന്ന വ്യക്തിയുമാണ്.
ദീർഘകാലം അൽബേനിയൻ സൈന്യത്തിൽ  സേവനമനുഷ്ഠിച്ച അദ്ദേഹം 2020 ജൂലൈ മുതൽ 2022 ജൂൺ വരെ അൽബേനിയൻ സായുധ സേനയുടെ 26-ാമത് ചീഫ് ഓഫ് ജനറൽ സ്റ്റാഫായി സേവനമനുഷ്ഠിച്ചിട്ടുണ്ട്.
രാഷ്ട്രീയമായി ഒരു സ്വതന്ത്രനെന്ന നിലയിൽ, 2022 ജൂൺ 3-ന്, 2022 ലെ പ്രസിഡന്റ് തിരഞ്ഞെടുപ്പിന്റെ നാലാം റൗണ്ടിലേക്കുള്ള സ്ഥാനാർത്ഥിയായി ഭരണകക്ഷിയായ സോഷ്യലിസ്റ്റ് പാർട്ടി ബെഗാജിനെ ഔദ്യോഗികമായി നാമനിർദ്ദേശം ചെയ്തു.
ആദ്യകാലം 1967–2021: ആദ്യകാല ജീവിതവും സൈനിക ജീവിതവും
1967 മാർച്ച് 20 ന് അൽബേനിയയിലെ റോഗോഷിനെ നഗരത്തിലാണ് ബജ്രം ബെഗാജ് ജനിച്ചത്.
1989 ൽ ടിറാനയിലെ ഫാക്കൽറ്റി ഓഫ് മെഡിസിനിൽ നിന്ന് ബിരുദം നേടിയ അദ്ദേഹം 1998 ൽ  മെഡിക്കൽ ഓഫീസറായി ജോലി ചെയ്തു.
പ്രൊഫഷണൽ ഡോക്ടറേറ്റ് ബിരുദം പൂർത്തിയാക്കിയ ശേഷം, വൈദ്യശാസ്ത്രത്തിൽ "അസോസിയേറ്റ് പ്രൊഫസർ" എന്ന പദവിയും അദ്ദേഹത്തിന് ഉണ്ട്.
31 വർഷത്തെ സൈനിക ജീവിതത്തിനിടയിൽ നിരവധി പരിശീലന സെമിനാറുകളിൽ പങ്കെടുത്തിട്ടുള്ള ബെഗാജ്  സെക്യൂരിറ്റി ആൻഡ് ഡിഫൻസ്, അഡ്വാൻസ്ഡ് പോസ്റ്റ് ഗ്രാജുവേറ്റ് സ്കൂൾ ഓഫ് മെഡിസിൻ, ഗ്യാസ്ട്രോഹെപ്പറ്റോളജിയിൽ പോസ്റ്റ് ഗ്രാജുവേറ്റ് സ്പെഷ്യലൈസേഷൻ, അമേരിക്കൻ ഐക്യനാടുകളിൽ ഹോസ്പിറ്റൽ മാനേജ്മെന്റ് കോഴ്സ്, സ്ട്രാറ്റജിക് മെഡിക്കൽ ലീഡർഷിപ്പ് കോഴ്സ്, ഗ്രീസിൽ നിന്ന് വൈദ്യശാസത്രത്തിൽ ഒരു സ്പെഷ്യലൈസേഷൻ കോഴ്സ്, ഹെൽത്ത് കോഴ്സ് എന്നിവയിൽ കോഴ്സുകൾ പൂർത്തിയാക്കിയിട്ടുണ്ട്.
അർമാൻഡ ബെഗാജിനെ വിവാഹം കഴിച്ച ബജ്‌റാം ബെഗാജിന് അവരിൽ ഡോറിയൻ, ക്ലാഡ്ഡി എന്നീ രണ്ട് ആൺമക്കളുണ്ട്.
ബട്ടിക്കലോവ കോട്ട
ശ്രീലങ്കയിലെ ഒരു കോട്ടയാണ് ബട്ടിക്കലോവ കോട്ട .
1628 ൽ പോർച്ചുഗീസുകാർ നിർമ്മിച്ച ഈ കോട്ട, 1638 മെയ് 18 ന് ഡച്ചുകാർ പിടിച്ചെടുത്തു.
1795 മുതൽ ബ്രിട്ടീഷുകാർ ഈ കോട്ട ഉപയോഗിച്ചിരുന്നു.
നാല് കൊത്തളങ്ങളോടുകൂടിയ   കോട്ടയുടെ ഇരുവശത്തും ബട്ടിക്കലോവ ലഗൂണും മറുവശത്ത് ഒരു കനാലും സംരക്ഷിക്കുന്നു.
കോട്ട ഇപ്പോഴും നല്ല അവസ്ഥയിലാണ്.
നിലവിൽ പഴയ കെട്ടിടത്തിനുള്ളിൽ സ്ഥിതി ചെയ്യുന്ന പുതിയ കെട്ടിടങ്ങളിൽ ശ്രീലങ്കൻ സർക്കാരിന്റെ നിരവധി പ്രാദേശിക ഭരണ വകുപ്പുകൾ ഉണ്ട്.
കൊളോണിയൽ കാലഘട്ടത്തിലെ ബട്ടിക്കലോവ കോട്ടയുടെ കാലക്രമം 1622-പോർച്ചുഗീസുകാർ നിർമ്മാണം ആരംഭിച്ചു 1628-നിർമ്മാണം പൂർത്തിയായി 1638-ഡച്ചുകാർ പിടിച്ചെടുത്തു 1639-ഡച്ചുകാർ കോട്ട നശിപ്പിച്ചു 1665-പുനർനിർമ്മാണം ആരംഭിച്ചു 1682-നവീകരണം തുടർന്നു 1707-മുൻവശത്തെ കൊത്തളവും സമുച്ചയവും പൂർത്തിയായി 1766-കാൻഡിയൻ രാജ്യത്തിന് വിട്ടുകൊടുത്തു 1796-ബ്രിട്ടീഷുകാർ പിടിച്ചെടുത്തു ചിത്രഗാലറി Batticaloa fort Antique print of the Batticaloa Fort by Baldaeus, 1672 A view from the main entrance (south-east) Cannon at the top, looking towards Kallady bridge/Indian Ocean.
Watchtower in one of the bastions അവലംബം ലോക സ്മാരക ഫണ്ടിൻറെ വെബ്സൈറ്റ്.
ഫലകം:Forts and fortresses of the Portuguese empire
ആഫ്രിക്കൻ ഒച്ച് ഇംഗ്ലീഷ് വിലാസം https://ml.wikipedia.org/wiki/Achatina_fulica
അക്കാറ്റിന ഫുലിക്ക ( Achatina  fulica ) എന്ന ശാസ്ത്രനാമമുള്ള ആഫ്രിക്കൻ ഒച്ച്‌ അഥവാ രാക്ഷസ ഒച്ച്‌ , മൊലുസ്ക്ക ഫയ്ലത്തിൽ , ഗസ്ട്രോപോട ക്ലാസ്, അക്കാറ്റിനിടെ കുടുംബത്തിലെ  അക്കാറ്റിന ജെനുസ്സിൽ പെട്ട ഇനമാണ് .
ശാസ്ത്ര രേഖകളിൽ ഇവയെ കിഴക്കേ ആഫ്രിക്കൻ കര ഒച്ച്‌ ,  ആഫ്രിക്കൻ ഭീമൻ കര ഒച്ച്‌ എന്നും വിവരിക്കപ്പെടുന്നു .
അന്തരീക്ഷ വായു ശ്വസിച്ചു കരയിൽ ജീവിക്കുന്ന വലിപ്പം കൂടിയ ഈ  ഒച്ച്‌  കിഴക്കൻ ആഫ്രിക്കൻ സ്വദേശി  ആണ്.
ജൈവാധിനിവേശത്തിനു നല്ല ഉദാഹരണമാണ് ഇവ.
ഏഷ്യ ഒട്ടുക്കും, ഇന്ത്യൻ മഹാസമുദ്ര ദ്വീപുകൾ , വെസ്റ്റ് ഇൻഡീസ് ദ്വീപുകൾ എന്നീ സ്ഥലങ്ങളിലെല്ലാം ഇവ സാധാരണമായിക്കഴിഞ്ഞു.
1821-ൽ ഫെറുസാക് ആണ് ഈ ഇനത്തെ ആദ്യമായി വിവരിച്ചത്.
ചൈനയിൽ 1931-ൽ രേഖപ്പെടുത്തി.
താഴെ പറയുന്ന മൂന്നു ഉപ ഇനങ്ങളെ കൂടി വിവരിക്കപ്പെടുന്നുണ്ട് : അക്കാറ്റിന ഫുലിക്ക രോടാത്സി - ദാന്കെർ, 1852  ( Achattina  fulica  rodatzi ) , അക്കാറ്റിന ഫുലിക്ക സിനിസ്ട്രോസ   -ഗ്രാറ്റ്‌ലൂപ് , 1840  ( Achattina  fulica  sinistrosa ) , അക്കാറ്റിന ഫുലിക്ക ഉംബുളിക്കാറ്റ  - നെവിൽ , 1879    ( Achattina  fulica  umbilicata ) ശരീര ഘടന
വളർച്ച എത്തിയ ഒച്ചിന്  7 സെന്റിമീറ്റർ പൊക്കവും, 20 സെന്റിമീറ്റർ നീളവും ഉണ്ടാവും.
മുകളറ്റം കൂർത്ത രക്ഷാ കവചം(തോട്)  മുകളിൽ ഏറ്റി   ആണ്  യാത്ര.
ഇത് കാൽസിയം നിർമിതമാണ്.
കവചത്തിലെ ചുരുളുകൾ ഇടം പിരിയും, വലം പിരിയും ഉണ്ട്.
വലം പിരി ആണ് സാധാരണം.
തവിട്ടു നിറമുള്ള തോടുകളിൽ കുറുകെ വരകൾ ഉണ്ട്.
ശരീരത്തിന്റെ അടിയിലെ മാംസളമായ പാദങ്ങൾ ഉപയോഗിച്ചാണ് ഇവ വളരെ സാവധാനം  തെന്നി നീങ്ങുന്നത്‌.
ഇതിനു സഹായകമായി ഒരു കൊഴുത്ത ദ്രാവകം ഇവ പുറപ്പെടുവിക്കും.
ഈ ദ്രാവകം ഉണങ്ങിക്കഴിയുമ്പോൾ , മിന്നുന്ന വെള്ള വരകളായി ഇവ സഞ്ചരിച്ചിടത്തോക്കെയും  കാണും.
മിക്ക ഉഷ്ണ മേഖലാ പ്രദേശങ്ങളും അധിനിവേശിച്ചു കഴിഞ്ഞ ഇവ ,വിവിധ സസ്യങ്ങളുടെ ഏത് ഭാഗവും കടിച്ചു   വിഴുങ്ങി  ജീവിക്കുന്നു.
മണൽ, എല്ല് .
കോണ്ക്രീട്ടു വരെ ഇവ ഭക്ഷിക്കാറുണ്ട്.
ഇവയുടെ ആക്രമണം മൂലം ചെടികൾ നശിക്കപ്പെടും .
ലിംഗ  വ്യത്യാസം ഇല്ല.
ഒരേ ജീവിയിൽത്തന്നെ സ്ത്രീ പുരുഷ ഉൽപ്പാദന  ഇന്ദ്രിയങ്ങൾ  കാണപ്പെടും.
പക്ഷെ സ്വയം ബീജ സങ്കലനം സാധാരണം  അല്ല.
പുരുഷ ബീജം രണ്ടു വര്ഷം വരെ ശരീരത്തിൽ സൂക്ഷിക്കും .
വർഷത്തിൽ  അഞ്ചു മുതൽ ആറ് തവണ വരെ മുട്ടകൾ ഇടും.
ഓരോ പ്രാവശ്യവും 200 മുട്ടകൾ .
90  ശതമാന മുട്ടകൾ വരെ വിരിയാറുണ്ട്.
ആറ് മാസം കൊണ്ട് പൂർണ വളർച്ച എത്തുന്നു.
രാത്രിയിൽ ആണ് ഇര തേടലും സഞ്ചാരവും.
പകൽ മണ്ണിൽ ഉഴ്ന്നിറങ്ങി ഒളിച്ചിരിക്കും.
അഞ്ചു മുതൽ പത്തു വർഷം വരെ  ജീവിച്ചിരിക്കും.
പ്രതികൂലാവസ്ഥയിൽ, മൂന്നു വർഷം വരെ തോടിനുള്ളിൽ സമാധി (Hybernation)ഇരിക്കാൻ കഴിവൊണ്ട്.
അതിനാൽ ഇവയെ നശിപ്പിക്കുന്നത്  എളുപ്പമല്ല.
സസ്യങ്ങളുടെ ഇലകൾ തിന്നു നശിപ്പിക്കുന്നത്  കൂടാതെ ഇവ വീടുകൾക്കുള്ളിലും എത്തപ്പെടും .
മനുഷ്യരിൽ മസ്തിഷ്ക ജ്വരം പടര്ത്തുന്നതിനു   ഈ ഒച്ച്‌ ഉത്പാദിപ്പിക്കുന്ന  ചെറു വിരകൾ  കാരണമാകുമെന്ന്  സംശയിക്കുന്നൊണ്ട് .
കേരളത്തിൽ  ഇവയുടെ ശല്യം  വർദ്ധിച്ചതിനാൽ,  പീച്ചിയിലെ  വന ഗവേഷണ കേന്ദ്രം, കോട്ടയത്തെ ടയിസ്  എന്ന സംഘടന,  കൊച്ചിൻ കോളേജിലെ  ജന്തു ശാസ്ത്ര വിഭാഗം  എന്നിവർ  ഇതേക്കുറിച്ച് ഗവേഷണം നടത്തുന്നൊണ്ട്‌.
കറിയുപ്പ്  വിതറിയാൽ ഇവ  കൊല്ലപ്പെടും.
ജനം ഈ മാർഗ്ഗമാണ് ഇപ്പോൾ അവലംബിക്കുന്നത്.
വന  ഗവേഷണ  കേന്ദ്രത്തിന്റെ  റിപ്പോർട്ട്‌
കേരളത്തിലെ തദ്ദേശ സ്ഥാപനങ്ങളുടെ ഓമ്ബുട്സ്മാൻ ആവശ്യപ്പെട്ടതനുസ്സരിച്ചു , പീച്ചിയിലെ വന ഗവേഷണ കേന്ദ്രം , കേരളത്തിലാകമാനവും പ്രത്യേകിച്ചു കോന്നിയിൽ ഉണ്ടായ ആഫ്രിക്കൻ ഒച്ചുകളുടെ ശല്യത്തെക്കുറിച്ചു നടത്തിയ പഠന ഫലങ്ങൾ സമർപ്പിക്കുകയുണ്ടായി.
കോന്നിയിലെ ആഫ്രിക്കൻ ഒച്ചിന്റെ ശല്യത്തെ കുറിച്ച് ആദ്യം റിപ്പോർട്ട്‌ ചെയ്യുന്നത് കേരള കൌമുദി ഫ്ലാഷ് റിപ്പോർട്ടർ ജയൻ കോന്നിയാണ് .
ഈ വിഷയം അന്നത്തെ എം എൽ എ അടൂർ പ്രകാശ്‌ നിയമസഭയിൽ അവതരിപിച്ചു.
ആരോഗ്യ പ്രവർത്തകരുടെ പരിശോധനകൾ നടന്നിരുന്നു .
വേനൽക്കാലത്തിനു മുൻപ് ഇവയെ നിർമാർജ്ജനം ചെയ്തില്ലെങ്കിൽ ഇവ വേനൽ ഉറക്കത്തിൽ പ്രവേശിച്ചു  മൂന്നു വർഷം വരെ മണ്ണിനടിയിൽ സമാധിയിൽ കഴിഞ്ഞേക്കും.
ഒച്ചിന് തീറ്റ വിഷമായി കൊടുക്കുന്ന മിതയ്ൽടിഹ്യ്ടെ  ( Methyldehyde ) എന്ന 
രാസവസ്തുവിന്റെയും  കറി ഉപ്പിന്റെയും ഉപയോഗം , കരയിലും വെള്ളത്തിലും ഉള്ള മറ്റു ജീവികൾക്ക് ഹാനികരമാണ്.
അമിതമായ  കറി ഉപ്പിന്റെ ഉപയോഗം മണ്ണിന്റെ രാസ ഘടനയിൽ   മാറ്റം ഉണ്ടാക്കി മണ്ണിനെ കൃഷിക്ക് യോജിച്ചതല്ലാതാക്കി തീർക്കുമെന്നും മുന്നറിയിപ്പ് നൽകിയിരിക്കുക ആണ്.
മനുഷ്യരിൽ ഇഓസിനോ     ഫിലിക് മേനിന്ജ്‌ഇടിസ്( Eosinophilic meningitis ) എന്ന രോഗം ഉണ്ടാക്കുന്ന എലികളുടെ ശ്വാസ   കോശങ്ങളിൽ ജീവിക്കുന്ന വിരകളുടെ  ഇടക്കാല അതിഥി ( Intermediate  host ) ആഫ്രിക്കൻ ഒച്ചുകളാണ് .
അതിനാൽ അവയെ ഭക്ഷിക്കാൻ പാടില്ല.
കയ്യുറ ഉപയോഗിച്ച് ശേഖരിക്കുന്ന ഇവയെ പുകയിലക്കഷായം , തുരിശു ലായനി എന്നിവ ഏതെങ്കിലും ഉപയോഗിച്ച്  കൊല്ലണം.
തീറ്റ വിഷം (Bait) വെക്കുന്നതിനുള്ള നല്ല മാധ്യമം കാബ്ബേജു ആണ്.
കേരളത്തിൽ,പാലക്കാട് ആണ് 1970 കളിൽ  ഇവ ആദ്യമായി കാണപ്പെട്ടത്.
എന്ന്  ഹിന്ദു ദിനപത്രത്തിൽ വന്ന റിപ്പോർട്ട്‌ തുടരുന്നു.
ഇവയുടെ ഒഴിഞ്ഞ തോടിൽ കൊതുകിനു മുട്ട ഇട്ടു വളരുവാൻ കഴിയും.
ആഫ്രിക്കൻ ഒച്ചുകൾ ഇയോസിനോഫിലിക്‌ മെനിഞ്ജയ്റ്റിസ് എന്ന മസ്തിഷ്ക ജ്വരം ഉണ്ടാക്കുന്ന ആഞ്ജിയോസ്ട്രോങ്ങയില്സ് കന്റോനെൻസിസ്‌ (Angiostrongylus cantonensis) എന്ന നിമാവിരകളുടെ  വാഹകരാണ്.
ഈ നിമാവിരകൾ സാധാരണയായി എലികളുടെ ശ്വാസകോശ ധമനികളിൽ ആണ് വസിക്കുന്നത് അതിനാൽ ഇവയെ  സാധാരണയായി എലി ശ്വാസകോശ പുഴുക്കൾ (Rat Lungworm) എന്നാണ് വിളിക്കുന്നത്.
അവലംബം ↑ IUCN 2009.
www.iucnredlist.org ↑ ലോകത്തെ വിനാശകാരിയായ കീടങ്ങളിൽ ആഫ്രിക്കൻ ഒച്ചും ↑ {{ cite web }} :  CS1 maint: unrecognized language ( link ) ↑ ആഫ്രിക്കൻ ഒച്ചുകൾ മാരക രോഗങ്ങൾക്ക് കാരണം സൂക്ഷിക്കുക ↑ {{ cite web }} :  CS1 maint: unrecognized language ( link )
ബന്തടുക്ക കോട്ട ഇംഗ്ലീഷ് വിലാസം https://ml.wikipedia.org/wiki/Bandadukka_fort
കാസർകോഡ് ജില്ലയിലെ ' ബന്തടുക്ക കോട്ട' വളരെയേറെ ചരിത്ര പ്രാധാന്യമുള്ളതാണ്.
ബന്തടുക്ക കോട്ട നവീകരണ ഘട്ടം സ്ഥാനം
കാസർകോഡ് - കാഞ്ഞങ്ങാട് ദേശീയപാതയിൽ പൊയിനാച്ചിയിൽ നിന്നും ആരംഭിക്കുന്ന സംസ്ഥാനപാതയിൽ 30 കിലോമീറ്റർ കിഴക്ക് ഭാഗത്താണ് (12° 30′ 03.6″ N, 75° 16′ 05.88″ E) ബന്തടുക്ക കോട്ട സ്ഥിതി ചെയ്യുന്നത് .
കോട്ടയുടെ വടക്ക്പടിഞ്ഞാറ് അതിർത്തി പങ്കിടുന്നത് ബന്തടുക്ക ടൗൺ.
തെക്ക് അതിര് ഗവ.
ഹയർ സെക്കൻഡറി സ്‌കൂൾ, കിഴക്ക് സുബ്രഹ്മണ്യ ക്ഷേത്രവും   ശ്രീരാമക്ഷേത്രവും.
ചരിത്രപ്രസിദ്ധമായ ഏണിയാടി മഖാം സ്ഥിതി ചെയ്യുന്നതും ബന്തടുക്ക കോട്ടയ്ക്ക് അല്പം അകലെ സ്ഥിതി ചെയ്യുന്നത് ബന്തടുക്ക പട്ടണത്തിൽ . 'കോട്ടക്കാൽ' എന്നാണ് ബന്തടുക്ക അറിയപ്പെടുന്നത് ചരിത്രം ബന്തടുക്ക കോട്ട
16-ാം നൂറ്റാണ്ടിലാണ് കോട്ട സ്ഥാപിതമായതെന്ന് ചരിത്രരേഖകൾ വ്യക്തമാക്കുന്നു .
ഇക്കേരി രാജവംശമാണ് വിവിധ കോട്ടകൾ നിർമ്മിക്കുന്നതിന് മുൻകൈ എടുത്തത്.
വിദേശരാജ്യങ്ങളുമായി മൈസൂർ രാജ്യത്തിന് ബന്ധപ്പെടാനും വാണിജ്യാവശ്യങ്ങൾ നിറവേറ്റുന്നതിനുമാണ് കോട്ട നിർമിച്ചത്.
അക്കാലത്ത് ബേക്കൽ തുറമുഖമായിരുന്നു ആശ്രയം.
ഇവിടെനിന്ന് ഒരോ പന്ത്രണ്ട് കിലോമീറ്റർ ഇടവിട്ട് കോട്ടയുണ്ടായിരുന്നു.
അങ്ങനെയാണ് ചന്ദ്രഗിരി കോട്ട , പൊവ്വൽ കോട്ട കുണ്ടംകുഴി കോട്ട , ബന്തടുക്ക കോട്ടകൾ ഉണ്ടായത്.
കുണ്ടംകുഴി, ബന്തടുക്ക കോട്ടകളുടെ നിർമ്മാണത്തിന് നേതൃത്വം നൽകിയത് ഇക്കേരി രാജവംശത്തിലെ ശിവപ്പനായ്ക്കനായിരുന്നു.
ഇദ്ദേഹത്തിന്റെ കാലഘട്ടത്തിലെത്തിയ കർണാടക വംശജർ ഇപ്പോഴും ഇവിടെ താമസിക്കുന്നു.
ഇക്കേരി രാജവംശത്തെത്തുടർന്ന് ടിപ്പുസുൽത്താനും മറ്റും ഇവിടെയെത്തി.
ടിപ്പുസുൽത്താനോടൊപ്പം എത്തിയ സാഹിബുമാർ ഇപ്പോഴും കുണ്ടംകുഴിയിൽ കഴിയുന്നുണ്ട്.
മൈസൂർ മുസ്ലിം ഭരണത്തിനു കീഴിലായപ്പോൾ ഉണ്ടായ മാറ്റങ്ങൾ ഇപ്പോഴും ഈ പ്രദേശങ്ങളിൽ കാണാവുന്നതാണ് .
ടിപ്പുസുൽത്താന്റെ ഭരണകാലത്ത് ആയുധങ്ങളും കുതിരകളും ഇറക്കുമതിചെയ്തത് ബേക്കൽതുറമുഖം വഴിയായിരുന്നു.
അവിടെനിന്ന് ഇറക്കുമതിസാധനങ്ങൾ കർണാടകത്തിലേക്ക് കൊണ്ടുപോയത് ഈ പ്രദേശം വഴിയായിരുന്നു.
സർക്കാർ രേഖയിൽ സർവേനമ്പർ 150-ൽ 9.16 ഏക്കർ  സ്ഥലമാണ് കോട്ടയ്ക്കുള്ളത്.
ആകെ 12 കോട്ടകൊത്തളങ്ങൾ  ഉണ്ടായിരുന്നു.
കോട്ടയും കൊത്തളവും നശിച്ചിരിക്കുന്നു.
കൊത്തളത്തിന്റെ അവശിഷ്ടം  ബന്തടുക്ക ഗവ.
ഹൈസ്‌കൂളിന്റെ ഓഫീസിനോട് ചേർന്നു കാണാം.
സ്വാതന്ത്ര്യപ്രാപ്തിക്കുമുമ്പ് 1932-ൽ കോട്ട അളന്നുമുറിച്ചതായി രേഖകൾ വ്യക്തമാക്കുന്നു.
കോട്ടസംരക്ഷണത്തിനായി എത്തിച്ചേർന്ന കർണാടക വംശജരായ ചേര്യക്കാർ തുടങ്ങി മറ്റ് നിരവധിയാളുകളുടെ പേരിലാണിപ്പോൾ കോട്ടക്കാൽ.
1956 വരെ കുറ്റിക്കോൽ, ബേഡഡുക്ക പഞ്ചായത്തുകൾ ദക്ഷിണ കാനറയുടെ ഭാഗമായിരുന്നു.
വടക്കും പടിഞ്ഞാറും തെക്കും പുഴകളാൽ ചുറ്റപ്പെട്ട ബേഡഡുക്ക കർണാടകത്തിലെ സുള്ള്യ നഗരത്തെയാണ് ആശ്രയിച്ചിരുന്നത്.
പുരാവസ്തു വകുപ്പിന്റെ നിയന്ത്രണം കോട്ട മാതൃകയിൽ നിർമ്മിക്കപ്പെട്ട ജി. എച്ച്. എസ്. എസ്. ബന്തടുക്കയുടെ പ്രവേശനകവാടം
പന്ത്രണ്ടാം ധനകാര്യകമ്മീഷൻ പുരാവസ്തുവകുപ്പുമായിചേർന്ന് സർവേ നടത്താൻ ശ്രമിച്ചുവെങ്കിലും  ബന്തടുക്ക കോട്ടയിലെ താമസക്കാർ എതിർത്തിരുന്നു.
ധനകാര്യകമ്മീഷന്റെ സഹായധനത്തോടെ കുണ്ടംകുഴി ബന്തടുക്ക കോട്ടകൾ നവീകരിക്കുകയുണ്ടായി.
എന്നാൽ, നിർമ്മാണപ്രവർത്തനം ഇടയ്ക്കുവെച്ച് നിർത്തേണ്ടിവന്നു.
കുണ്ടംകുഴി കോട്ടയിൽ ഒരു കുടുംബം താമസിക്കുന്നുണ്ട്.
ബാക്കിയുള്ള സ്ഥലം മുഴുവൻ പഞ്ചലിംഗേശ്വരം ക്ഷേത്രത്തിന്റെ അധീനതയിലാണ് .
കോട്ടയും സ്കൂളും
നാടിന്റെ ചരിത്ര പാരമ്പര്യത്തെ  ഓർമ്മപ്പെടുത്തുന്ന വിധത്തിൽ  ബന്തടുക്ക ഗവ.
ഹയർ സെക്കണ്ടറി സ്‌കൂളിന്റെ   മുഖ്യ കവാടം  നിർമ്മിച്ചിരിക്കുന്നു ചിത്രശാല ബന്തടുക്ക കോട്ട Bandaduka Fort ബന്തടുക്ക ടൗൺ Bandadka Fort എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബറാക്ക് ഒബാമ ഇംഗ്ലീഷ് വിലാസം https://ml.wikipedia.org/wiki/Barack_Obama
ബറാക്ക് ഹുസൈൻ ഒബാമ ( pronounced /bəˈrɑːk huːˈseɪn oʊˈbɑːmə/ ) അമേരിക്കൻ ഐക്യനാടുകളുടെ നാല്പ്പതിനാലാമത് പ്രസിഡന്റായിരുന്നു.
തുടർച്ചയായി രണ്ടു തവണ അദ്ദേഹം അമേരിക്കയുടെ പ്രസിഡന്ടായിട്ടുണ്ട് .
പ്രസിഡന്റായി തെരഞ്ഞെടുക്കപ്പെടുന്നതിനു മുൻപേ ഇല്ലിനോയി സംസ്ഥാനത്തുനിന്നുള്ള അമേരിക്കൻ സെനറ്റ് അംഗമായിരുന്നു.
യു.എസ്. സെനറ്റിന്റെ ചരിത്രരേഖകൾ പ്രകാരം ആഫ്രിക്കൻ - അമേരിക്കൻ വിഭാഗത്തിൽ നിന്നും സെനറ്റിലെത്തുന്ന അഞ്ചാമത്തെയാളാണ് ഇദ്ദേഹം.
2009 ജനുവരി 20 നു സ്ഥാനമേറ്റതോടെ അമേരിക്കൻ ചരിത്രത്തിലെ ആദ്യത്തെ ആഫ്രോ-അമേരിക്കൻ പ്രസിഡന്റായിത്തീർന്നു ഒബാമ .
2009 ജനുവരി 20-നാണ്‌ ഒബാമ അമേരിക്കൻ പ്രസിഡണ്ടായി സത്യപ്രതിജ്ഞ ചെയ്തത്.
2009-ലെ സമാധാനത്തിനുള്ള നോബൽ സമ്മാനം ഒബാമയ്ക്കാണ് ലഭിച്ചത് .
2012 നവംബർ 6ന് നടന്ന പ്രസിഡന്റ് തിരഞ്ഞെടുപ്പിൽ 13 ദിവസം മുന്നേ തന്നെ ഒബാമ തന്റെ വോട്ടു രേഖപ്പെടുത്തിയിരുന്നു.
ചരിത്രത്തിലാദ്യമായാണ് അധികാരത്തിലിരിക്കുന്ന അമേരിക്കൻ പ്രസിഡന്റ് തിരഞ്ഞെടുപ്പിനു മുന്നേ തന്നെ വോട്ട് ചെയ്യുന്നത്.
1996-ലാണ് ഒബാമ ഇല്ലിനോയി സംസ്ഥാന സെനറ്റിലേക്ക് തിരഞ്ഞെടുക്കപ്പെട്ടത്.
നാലു വർഷത്തിന് ശേഷം യു.എസ്. പ്രതിനിധിസഭയിലേക്ക് മത്സരിച്ചു എങ്കിലും പരാജയപ്പെടുകയുണ്ടായി.
പക്ഷേ അദ്ദേഹം എതിരാളികളില്ലാതെയാണ് 2002-ഇലെ സംസ്ഥാന സെനറ്റിലേക്ക് വീണ്ടും തിരഞ്ഞെടുക്കപ്പെട്ടത്.
2002 മുതൽ തന്നെ ഇദ്ദേഹം ഇറാഖ് യുദ്ധത്തെ എതിർത്തിരുന്നു.
2004-ലെ തിരഞ്ഞെടുപ്പ് പ്രചരണത്തിനിടയിൽ ഡെമോക്രാറ്റിക് പാർട്ടിയുടെ ദേശീയ കൺ‌വെൻഷനിൽ നൽകിയ പ്രസംഗമാണ് ഇദ്ദേഹത്തെ രാജ്യ വ്യാപകമായി പ്രസിദ്ധനാക്കിയത്.
ആ തിരഞ്ഞെടുപ്പിലാവട്ടെ മുഴുവൻ വോട്ടിന്റെ 70% നേടി തന്റെ എതിരാളിയെ ഇദ്ദേഹം അട്ടിമറിച്ചു.
2007 ഫെബ്രുവരി 10ന് ഇല്ലിനോയിയിലെ സ്പ്രിങ്ഫീൽഡിൽ വച്ച് 2008-ലെ പ്രസിഡന്റ് തിരഞ്ഞെടുപ്പിനുള്ള തന്റെ സ്ഥാനാർത്ഥിത്വം ഒബാമ ഔദ്യോഗികമായി പ്രഖ്യാപിച്ചു.
ഡെമോക്രാറ്റിക് പാർട്ടി പ്രൈമറിയിൽ ഹിലരി ക്ലിന്റനെ പരാജയപ്പെടുത്തി പാർട്ടി സ്ഥാനാർത്ഥിയായി.
2008 നവംബർ നാലിനു നടന്ന പൊതുതിരഞ്ഞെടുപ്പിൽ റിപബ്ലിക്കൻ പാർട്ടിയിലെ ജോൺ മക്കെയ്നെ പരാജയപ്പെടുത്തി യു.എസ്. പ്രസിഡന്റ് സ്ഥാനത്തേക്കു തിരഞ്ഞെടുക്കപ്പെട്ടു.
2012 നവംബർ 6 ന് നടന്ന തിരഞ്ഞെടുപ്പിൽ റിപ്പബ്ലിക്കൻ സ്ഥാനാർഥി മിറ്റ് റോംനിയെ പരാജയപ്പെടുത്തി തുടർച്ചയായി രണ്ടാം തവണയും അദ്ദേഹം അധികാരത്തിലെത്തി.
303 ഇലക് ട്രൽ വോട്ടുകളാണ് ഒബാമ നേടിയത്.
റോംനിയ്ക്ക് 206 ഇലക് ട്രൽ വോട്ടുകൾ ലഭിച്ചു.
ഇലക് ട്രൽ കോളേജിലെ 270 അംഗങ്ങളുടെ പിന്തുണയായിരുന്നു ജയത്തിനാവശ്യമായിരുന്നത് .
ഒബാമ കൊളംബിയ യൂനിവേഴ്‌സിറ്റിയിൽ നിന്നും, ഹാർവാർഡ് ലോ സ്കൂളിൽ നിന്നുമാണ്‌ വിദ്യാഭ്യാസം നേടിയത്.
ഹാർവാർഡ് ലോ റിവ്യൂയുടെ ആദ്യത്തെ ആഫ്രിക്കൻ അമേരിക്കൻ പ്രസിഡണ്ട് ഒബാമയായിരുന്നു.
നിയമപഠനത്തിനു ചേരുന്നതിനു മുൻപ് ചിക്കാഗോയിൽ സാമൂഹ്യപ്രവർത്തകനായും, ഇല്ലിനോയിയിൽ സെനറ്റ് അംഗമായി 1997 മുതൽ 2004 വരെ തെരഞ്ഞെടുക്കപ്പെടുന്നതു വരെ സിവിൽ നിയമ അറ്റോർണറിയായും സേവനമനുഷ്ഠിച്ചിട്ടുണ്ട്.
1992 മുതൽ 2004 വരെ ചിക്കാഗോ ലോ സ്കൂളിൽ ഒരു അദ്ധ്യാപകനായും ഒബാമ സേവനമനുഷ്ഠിച്ചിട്ടുണ്ട്.
ജീവിതരേഖ ജനനം, ആദ്യ കാലം...
ഹവായിയിലെ ഹൊണോലൂലുവിലാണ് ഒബാമ ജനിച്ചത്.
മിശ്രവിവാഹിതരായിരുന്നു മാതാപിതാക്കൾ.
പിതാവ് ബറാക്ക് ഹുസൈൻ ഒബാമ കെനിയൻ മുസ്‌ലിമും മാതാവ് ആൻ ഡൺഹം കൻസാസ് സ്വദേശിനിയായ വെള്ളക്കാരിയും .
ഹവായ് സർവകലാശാലയിലെ പഠനത്തിനിടയിലാണ് ഒബാമയുടെ മാതാപിതാക്കൾ വിവാഹിതരാകുന്നത്.
അച്ഛൻ അവിടെ വിദേശ വിദ്യാർത്ഥിയായിരുന്നു.
ഒബാമയ്ക്കു രണ്ടു വയസ് മാത്രമുള്ളപ്പോൾ മാതാപിതാക്കൾ വിവാഹബന്ധം വേർപെടുത്തി.
അച്ഛൻ കെനിയയിലേക്കു മടങ്ങുകയും ചെയ്തു.
അമ്മ ഹവായ് സർവകലാശാലയിലെ തന്നെ ഒരു ഇന്തോനേഷ്യൻ വിദ്യാർത്ഥിയെ വിവാഹം ചെയ്തു.
ഈ ബന്ധത്തിൽ ഒബാമയ്ക്ക് ഒരു അർദ്ധ സഹോദരിയുണ്ട്.
അമ്മയുടെ രണ്ടാം വിവാഹശേഷം ജക്കാർത്തയിലേക്കു പോയ ഒബാമ പത്താം വയസുവരെ അവിടെയാണു പഠിച്ചത്.
പിന്നീട് ഹൊണോലൂലുവിൽ തിരിച്ചെത്തി അമ്മയുടെ കുടുംബത്തോടൊപ്പം വളർന്നു.
ഒബാമയ്ക്ക് 21 വയസുള്ളപ്പോൾ പിതാവ് കെനിയയിൽ വച്ച് വാഹനാപകടത്തിൽ കൊല്ലപ്പെട്ടു.
തന്റെ ബാല്യയൌവനങ്ങളെക്കുറിച്ച് “അച്ഛൻ നൽകിയ സ്വപ്നങ്ങൾ” (Dreams from My Father) എന്ന പേരിൽ ഒബാമ 1995-ൽ ഒരു ഓർമ്മപുസ്തകമിറക്കി.
ബഹുവംശ പൈതൃകം ഒബാമയിൽ വരുത്തിയ മാറ്റങ്ങൾ പ്രസ്തുത പുസ്തകത്തിൽ വ്യക്തമാക്കുന്നുണ്ട്.
വെള്ളക്കാരിയായ അമ്മയുടെയും ബന്ധുക്കളുടെയും ഇടയിൽ കറുത്തവനായി വളർന്ന തന്റെ ബാല്യകാലത്ത് ബഹുവംശപൈതൃകം വലിയ പ്രശ്നമായിരുന്നില്ലെന്ന് ഒബാമ പറയുന്നു.
എങ്കിലും ചിത്രങ്ങളിൽ മാത്രം കണ്ടു പരിചയമുള്ള അച്ഛനെക്കുറിച്ചുള്ള ചിന്ത അലട്ടിയിരുന്നു.
അസ്തിത്വത്തെക്കുറിച്ചുള്ള സങ്കീർണ്ണമായ സംശയങ്ങൾ മൂലം കൌമാരകാലത്ത് കൊക്കെയിൻ മാരിജുവാന തുടങ്ങിയ ലഹരികൾക്ക് അടിമയായിരുന്നതായും അദ്ദേഹം പുസ്തകത്തിൽ തുറന്നു പറയുന്നു.
സ്കൂൾ വിദ്യാഭ്യാസത്തിനു ശേഷം കൊളംബിയ സർവകലാശാലയിൽ നിന്നും രാഷ്ട്രതന്ത്രശാസ്ത്രത്തിൽ ബിരുദം നേടി.
രാജ്യാന്തരബന്ധങ്ങളായിരുന്നു ഐച്ഛികവിഷയം.
1985-ൽ ഷിക്കാഗോയിലെത്തിയ ഒബാമ പ്രാദേശികദേവാലയങ്ങളുടെ സന്നദ്ധ പ്രവർത്തനങ്ങളിൽ മേൽനോട്ടക്കാരനായി പ്രവർത്തിച്ചു.
1988ൽ ഹവാർഡ് ലോ സ്കൂളിൽ നിയമ പഠനത്തിനു ചേർന്നു.
1990 ഫെബ്രുവരിയിൽ ഹാർവഡ് ലോ ജേണലിന്റെ കറുത്തവർഗക്കാരനായ ആദ്യ എഡിറ്റർ ആയി തിരഞ്ഞെടുക്കപ്പെട്ട ഒബാമ ദേശീയശ്രദ്ധ നേടി.
ഹവാർഡിലെ പഠനശേഷം ഷിക്കാഗോയിൽ തിരിച്ചെത്തിയ അദ്ദേഹം ഒരു നിയമസ്ഥാപനത്തിൽ ജോലിയിൽ പ്രവേശിച്ചു.
1993 മുതൽ 2004-ൽ ഇല്ലിനോയി സംസ്ഥാന സെനറ്റിലേക്കു തിരഞ്ഞെടുക്കപ്പെടും വരെ ഷിക്കാഗോ സർവകലാശാലയുടെ നിയമപഠനകേന്ദ്രത്തിൽ ഭരണഘടനാനിയമങ്ങൾ പഠിപ്പിച്ചിരുന്നു.
സംസ്ഥാന നിയമസഭ
1996-ഇൽ ഹൈഡ് പാർക്കും അതിനു സമീപമുള്ള സ്ഥലങ്ങളും ചേർന്ന പതിമൂന്നാം ജില്ലയിൽ നിന്ന് ഇല്ലിനോയി സംസ്ഥാന സെനറ്റിലേക്ക് തിരഞ്ഞെടുക്കപ്പെട്ടു.
2003ഇലാവട്ടെ ആരോഗ്യ, മനുഷ്യ സേവന വിഭാഗത്തിന്റെ ചെയർമാനായി നിയമിക്കപ്പെട്ടു.
എയ്ഡ്സ് പ്രതിരോധം, നികുതി, ആരോഗ്യ ഇൻഷുറൻസ് മുതലായ കാര്യങ്ങൾക്ക് ശ്രദ്ധേയമായ സഹായങ്ങൾ ചെയ്തു.
രണ്ടായിരത്തിൽ, യൂ.എസ് പ്രതിനിധി സഭയിലേക്ക് ബോബി റഷിന് എതിരായി മത്സരിച്ചുവെങ്കിലും പരാജയപ്പെടുകയുണ്ടായി .
റഷ് ആവട്ടെ ഒരു മുൻ‌കാല ബ്ലാക്ക് പാന്തർ അംഗവും സാമൂഹ്യ പ്രവർത്തകനും ആയിരുന്നു.
ഇദ്ദേഹം ഒബാമയുടെ പരിചയക്കുറവിനെ ഏറെ പരിഹസിക്കുകയും ചെയ്തിരുന്നു.
തിരഞ്ഞെടുപ്പിൽ റഷിന് 61% വോട്ടും ഒബാമക്ക് 30% മാത്രം വോട്ടും ലഭിച്ചു.
ഈ പരാജയത്തിന് ശേഷം, ഒബാമ സംസ്ഥാന സെനറ്റിൽ കൂടുതൽ സജ്ജിവമായി പ്രവർത്തിക്കുവാൻ തുടങ്ങി.
സംസ്ഥാനത്ത് വധശിക്ഷ ലഭിക്കാവുന്ന കുറ്റവാളികളുടെ ചോദ്യം ചെയ്യൽ വീഡിയോ രേഖപ്പെടുത്തണമെന്ന നിയമം ഇദ്ദേഹമാണ് കൊണ്ടുവന്നത്.
അതിന് ശേഷം 2002-ഇലെ തിരഞ്ഞെടുപ്പിൽ എതിരാളികളില്ലാതെയാണ് ഇദ്ദേഹം തിരഞ്ഞെടുക്കപ്പെട്ടത്.
രണ്ടായിരത്തിയേഴ് ഫെബ്രുവരിയിൽ ഒബാമയുടെ രാഷ്ട്രീയ ജീവിതത്തെ വിശകലനം ചെയ്ത വാഷിങ്ടൺ പോസ്റ്റ് , റിപ്പബ്ലിക്കൻ പാർട്ടി അനുഭാവികളോടൂം ഡെമോക്രാറ്റ് പാർട്ടി അനുഭാവികളോടും ഒരുപോലെ പ്രവർത്തിക്കാനും ഇരുകക്ഷി ഐക്യം വളർത്താനും ഉള്ള അദ്ദേഹത്തിന്റെ കഴിവിനെ പ്രശംസിക്കുകയുണ്ടായി.
2004-ഇലെ ദേശീയ ഡെമോക്രാറ്റിക്  കൺ‌വെൻഷനിലെ പ്രസംഗം
2004-ഇലെ യു.എസ്. സെനറ്റ് തിരഞ്ഞെടുപ്പ് പ്രചരണത്തിനിടയിൽ, ഒബാമ മസാച്യുസെറ്റ്സിലെ ബോസ്റ്റണിൽനടന്ന ദേശീയ ഡെമോക്രാറ്റിക് കൺ‌വെൻഷനിലെ മുഖ്യ പ്രസംഗം തയ്യാറാക്കി പ്രസംഗിക്കുകയുണ്ടായി.
ഈ പ്രസംഗത്തിൽ രണ്ടാം ലോകമഹായുദ്ധത്തിൽ പങ്കെടുത്ത തന്റെ മാതൃ പിതാവിന്റെ അനുഭവങ്ങൾ വിവരിച്ചതിന് ശേഷം ഒബാമ ഇങ്ങനെ പറഞ്ഞു:
“ഇല്ല, ജനങ്ങൾ തങ്ങളുടെ എല്ലാ പ്രശ്നങ്ങളും സർക്കാരിനു പരിഹരിക്കാനാവുമെന്ന് പ്രതീക്ഷിക്കുന്നില്ല. പക്ഷേ നമ്മുടെ മുൻ‌തൂക്കങ്ങളിൽ അല്പം മാറ്റങ്ങൾ വരുത്തിയാൽ അമേരിക്കയിലെ എല്ലാ കുട്ടികൾക്കും ജീവിതത്തിൽ നല്ല അവസരങ്ങൾ കിട്ടുമെന്നും അവസരങ്ങളുടെ വാതിൽ എല്ലാവർക്കായും തുറക്കാമെന്നും അവർ അറിയുന്നു. നമുക്ക് ഇതിലും നന്നാവാമെന്നും അറിയാം. അവർക്ക് അത് തിരഞ്ഞെടുക്കുവാനുള്ള സ്വാതന്ത്രവും വേണം.”
ഇറാഖ് യുദ്ധം കൈകാര്യം ചെയ്ത ബുഷ് ഭരണകൂടത്തെ ചോദ്യം ചെയ്തുകൊണ്ട് സംസാരിച്ച ഒബാമ, സീമസ് അഹെർൻ എന്ന ശിപ്പായിയെക്കുറിച്ച്(കോർപ്പറൽ) ചോദിച്ചു.
“സീമസ് നമ്മെ സേവിക്കുന്നതുപോലെ നാം അദ്ദേഹത്തേ സേവിക്കുന്നുണ്ടോ?”
അദ്ദേഹം തുടർന്നു:
“നാം നമ്മുടെ യൂവാക്കളേയും യുവതികളേയും അപകടത്തിലേക്ക് പറഞ്ഞു വിടുമ്പോൾ, അവർ പോകുന്നിടത്തേക്കുറിച്ച് സത്യം മറച്ച് വയ്ക്കുകയോ അവിടത്തെ കണക്കുകൾ തെറ്റിക്കുകയോ ചെയ്യാതെ, അവരുടെ കുടുംബത്തെ നോക്കുകയും, യുദ്ധം ജയിക്കാൻ ആവശ്യത്തിനുള്ള സൈന്യമില്ലാതെ യുദ്ധത്തിനു പോകാതിരിക്കാനും, സമാധാനം സ്ഥാ‍പിക്കാനും ശ്രമിക്കണം, ലോകത്തിന്റെ ആദരവ് വാങ്ങുവാനും നമുക്ക് വലിയ ചുമതലയുണ്ട്.
ഒടുവിൽ രാഷ്ട്രത്തിന്റെ ഒരുമയെക്കുറിച്ച് അദ്ദേഹം സംസാരിച്ചു:
വിശകലന വിദഗ്ദ്ധർ നമ്മുടെ രാജ്യത്തെ ചുവന്ന സംസ്ഥാനങ്ങൾ എന്നും നീല സംസ്ഥാനങ്ങൾ എന്ന് വേർതിരിച്ചിരിക്കുന്നു; ചുവന്ന സംസ്ഥാനങ്ങൾ റിപ്പബ്ലിക്കൻ പാർട്ടി അനുഭാവികൾക്കും, നീല സംസ്ഥാനങ്ങൾ ഡെമോക്രാറ്റ് പാർട്ടി അനുഭാവികൾക്കും.
പക്ഷേ ഞാൻ അവർക്ക് ഒരു വാർത്ത കൊണ്ടുവന്നിട്ടുണ്ട്.
നാം നീല സംസ്ഥാനങ്ങളിൽ ഭീതിജനകമായ ഒരു ദൈവത്തെ ആരാധിക്കുന്നു, ചുവന്ന സംസ്ഥാനങ്ങളിലാവട്ടെ ഫെഡറൽ പ്രതിനിധികൾ നമ്മുടെ വായനശാലകളിൽ കയറുന്നത് നമുക്ക് ഇഷ്ടമല്ല.
നീല സംസ്ഥാനങ്ങളിൽ നാം ചെറിയ ലീഗുകളിൽ പരിശീലിപ്പിക്കുന്നു, ചുവന്ന സംസ്ഥാനങ്ങളിൽ ആവട്ടെ സ്വവർഗരതിക്കാരായ സുഹ്രുത്തുക്കളും ഉണ്ട്.
ഇറാഖ് യുദ്ധത്തെ എതിർക്കുന്ന രാജ്യസ്നേഹിക്കുന്നവരും പിന്തുണക്കുന്ന രാജ്യസ്നേഹികളും ഉണ്ട്.
നാം എല്ലാം ഒരു ജനമാണ്, നക്ഷത്രത്തിനോടും വരകളോടും സൗഹാർദം രേഖപ്പെടുത്തുന്നവർ, അമേരിക്കൻ ഐക്യനാടുകളെ സംരക്ഷിക്കുന്നവർ.
ഈ പ്രസംഗം ഒബാമയെ അമേരിക്ക മുഴുവനും പരിചയപ്പെടുത്തിക്കൊടുത്തു.
ഈ പ്രസംഗത്തിന്റെ രാജ്യവ്യാപകമായ പ്രക്ഷേപണം ഒബാമയെ അമേരിക്ക മുഴുവൻ പ്രശസ്തനാക്കി.
" സെനറ്റ് തിരഞ്ഞെടുപ്പ് പ്രചരണം
രണ്ടായിരത്തിനാലിൽ, ഒബാ‍മ യു.എസ്. സെനറ്റിലേക്ക് മത്സരിച്ചു.